રામ માધવ તરફથી સમર્થન પાછુ ખેંચવાના એલાન પહેલા ભાજપ અધ્યક્ષ અમિત શાહે એનએસએ અજિત ડોવાલ સાથે મહત્વની બેઠક કરી હતી. આ બેઠક બાદ અમિત શાહે પીએમ નરેન્દ્ર મોદી સાથે ચર્ચા કરી. ત્યારબાદ કેન્દ્ર અને રાજ્ય સરકારના મંત્રીઓ સાથે પણ ચર્ચા કરવામાં આવી. આટલી કવાયત કર્યા બાદ ભાજપે સમર્થન પાછુ ખેંચવાનું એલાન કર્યુ હતુ. કાશ્મીરમાં સતત વધી રહેલી આતંકી ઘટનાઓ ભાજપની છબીને નુકશાન પહોચાડી રહી હતી માટે સમર્થન પાછુ ખેંચીને ભાજપે સ્પષ્ટ સંદેશ આપ્યો છે કે હવે તે કાશ્મીરની બીજી કહાની દેશ સામે રાખવા જઈ રહી છે. એ કહાની જેમાં આતંકવાદીઓ સામે કડક કાર્યવાહી થશે, એ કહાની જેમાં કાશ્મીરને ભાજપની સફળતા તરીકે રજૂ કરવામાં આવશે.